চট্টগ্রাম চ্যালেঞ্জার্স
চট্টগ্রাম চ্যালেঞ্জার্স হলো বাংলাদেশ প্রিমিয়ার লিগ বা বিপিএল এ অংশগ্রহণকারী একটি ক্রিকেট দল, যেটি বাংলাদেশের চট্টগ্রাম বিভাগের প্রতিনিধিত্ব করছে। বর্তমানে চট্টগ্রাম চ্যালেঞ্জার্স দলটির মালিকানায় রয়েছে আকতার গ্রুপ, যা ডিবিএল গ্রুপের চট্টগ্রাম ভাইকিংস থেকে হস্তান্তরিত হয়। এই দলের নিজস্ব গ্রাউন্ড হলো জহুর আহমেদ চৌধুরী স্টেডিয়াম, তবে, এই দলটি তাদের খেলাগুলো এমএ আজিজ স্টেডিয়ামএ ও খেলে থাকে। চিটাগাং কিংস নামে দলটি বিপিএল দ্বিতীয় আসরের রানার্স আপ হয়েছিল এবং ২০২২ সালে বিপিএলের ৮ম আসরে চট্টগ্রাম চ্যালেঞ্জার্স ২য় কোয়ালিফায়ার বা অঘোষিত সেমিফাইনাল থেকে বিদায় নেয়।